**Biedrība „LATVIJAS JĀTNIEKU FEDERĀCIJA”**

Reģ.Nr.40008023139

RĀTSUPĪTES IELA 4, Rīga, LV-1067, Latvija

**PROTOKOLS**

**LJF Pajūgu braukšanas treneru, sportistu un tiesnešu padomes sēde.**

|  |  |
| --- | --- |
| 2020. gada 1. jūnijā | Nr.1/2020 |

pulksten 19:00 (sēde norisinās attālināti, sakarā ar ārkārtas situāciju valstī (COVID-19))

**Sēdē piedalās padomes biedri:** 1. Ligija Biteniece;

2. Agnese Bērziņa;

3. Kristaps Caune;

4. Dace Stūre;

4. Zane Caune;

5. Andis Pavlovskis;

6. Megija Sargsjane.

**Sēdē nepiedalās padomes biedri:** -

Sēdes vadītājs: Agnese Bērziņa

Sēdes protokolētājs: Zane Caune

**Darba kārtība:**

1. LJF Pajūgu braukšanas amatpersonu kvalifikācijas nolikuma izskatīšana un apstiprināšana.
2. 2020.gada sacensību kalendārais plāns.
3. Dažādi:

3.1. Solidaritātes projekts;

3.2. Braucēju e-pastu izskatīšana;

3.3. LJF Pajūgu braukšanas sekcijas iekšējās kārtības noteikumu izstrāde.

Agnese Bērziņa iepazīstina ar dienas kārtību.

Ziņojumi un priekšlikumi:

1. **LJF Pajūgu braukšanas amatpersonu kvalifikācijas nolikuma izskatīšana un apstiprināšana.**

* Sakarā ar to, ka līdz šim brīdim, nebija atrunāta kārtība kādā persona kļūst par LJF Pajūgu braukšanas amatpersonu (tiesnesis, maršruta licējs, stjuarts) un tā darbība, ir nepieciešams izskatīt un apstiprināt Nolikumu.
* Tiek izskatīts sagatavotais Nolikums, veiktas redakcionālas korekcijas. Padome nolemj apstiprināt Nolikumu un sagatavo Nolikumu iesniegšanai LJF Prezidijā. Pēc nolikuma apstiprināšanas, publicēt nolikumu un pieteikuma anketas. Ir sagatavotas arī elektroniskas pieteikšanās anketas.
* Padome, ņemot vērā vispārējo situāciju nolemj, ka apmācības un kvalifikācijas iegūšanas seminārs topošajām un esošajām amatpersonām tiks organizēts 2021.gadā.

1. **2020.gada sacensību kalendārais plāns.**

Covid-19 ir izraisījis milzīgas izmaiņas FEI kalendārā un nacionālajos sacensību kalendāros, un tas ir ļoti ietekmējis visus jāšanas sporta veidus.

Paredzot pakāpenisku sacensību atgriešanos, jādara viss iespējamais, lai mazinātu Covid-19 pārnešanas un tālākas izplatības risku. Šajā sakarā FEI ir apņēmusies palīdzēt nacionālajām federācijām efektīvi novērtēt riskus. FEI informē, ka papildu informācija tiks nosūtīta nacionālajām federācijām, cik drīz vien iespējams.

Beidzoties ārkārtas situācijai valstī (COVID-19) šī gada 9.jūnijā, sekosim līdzi valdības norādījumiem, kādi, iespējams, ierobežojumi būs jāievēro organizējot un piedaloties sacensībās.

* Lai atvieglotu sacensību organizēšanu 2020.gadā, Padome ierosina, ka sacensību nolikumu drīkst iesniegt trīs nedēļas pirms paredzētajām sacensībām.

Par LR Nacionālo Čempionātu 2020.gadā

* Ja valstī netiks noteikti ierobežojumi pasākumu rīkošanai un, ja LJF pēc 9.jūnija nenoteiks ierobežojumus sacensību rīkošanai, tad 2020.gada 28.-30.augustā paredzētais LR Nacionālais Čempionāts notiks, nepiemērojot LJF pajūgu braukšanas ieskaites sacensību rīkošanas nosacījumu nolikuma 11.punkta NČ kvalifikācijas kritērijus. Šis priekšlikums attiecas tikai uz 2020.gada sacensību sezonu.
* Ja valstī tiks noteikti ierobežojumi pasākumu rīkošanai un, ja LJF pēc 9.jūnija noteiks ierobežojumus sacensību rīkošanai (attiecībā uz sacensību dienu skaitu vai citus ierobežojošos pasākumus, kas apgrūtina sacensību LR Nacionālā Čempionāta organizēšanu) 2020.gada 28.-30.augustā paredzētais LR Nacionālais Čempionāts nenotiks.

1. **Dažādi:**

**3.1. Solidaritātes projekta aktivitātes:**

FEI apliecina, ja 2020.gada projekta aktivitātes nevarēs tikt realizētas šajā gadā (COVID-19), tās tiek automātiski pārceltas uz 2021.gadu. Tas nozīmē, ka nav nepieciešams atkārtoti pieteikties un, ka finansējums ir nodrošināts.

Mēs aktīvi sekojam līdzi ierobežojumiem un ceram, ka šogad paredzētie semināri notiks.

**3.2. Braucēju e-pastu izskatīšana:**

Saņemto e-pastu (no Dzintras Blūmas un no Anitas Tašiņas) izklāsts, uz kuriem tika sagatavotas atbildes un nosūtītas autoriem. Dzintras Blūmas otra e-pasta saturs atkārtojas zemāk norādītajos.

**Dzintra Blūma:** *1) kādēl LJF sacensību kalendārā pie sacensībā Priekulē rakstīts: "(ATCELTS) Priekules kauss pajūgu braukšanā", ja man sūtītā atbildē Jūs rakstījāt, ka nolikumu pagaidām nepublicēsiet? Sacensības notiks, nolikumi paliek nemainīgi, tikai datumi būs mainīti (iespējams, uz 3.- 5.jūlijs). Lūdzu kalendārā plānā vietā ATCELTS izmainīt uz PĀRCELTS.*

**Padomes atbilde (sniegta arī e-pastā autoram)** - Saskaņā ar LJF publicēto informāciju,ārkārtējās situācijas laikā tiek atceltas LJF plānotās sacensības. Šobrīd spēkā tas ir no 2020.gada 12. maija līdz 9. jūnijam. Ja plānojat sacensības rīkot 3.-5. jūlijā (vai citā laikā), lūgums to apstiprināt, lai datumus un sacensības var ierakstīt LJF kalendārajā plānā.

*2) jautājums attiecībā uz Kleistu sacensībām,vai šīs sacensības tiešām ir ATCELTAS vai tiks PĀRCELTAS uz citu datumu?*

**Padomes atbilde** **(sniegta arī e-pastā autoram)**- Pajūgu braukšanas sacensības, kuras bija plānotas 2020.gada 16. maijā ir atceltas.

*3) Kas notiek ar Gerarda semināru? Vai ir kāda informācija?*

**Padomes atbilde (sniegta arī e-pastā autoram)** - Šobrīd nav apstiprināti datumi Solidaritātes semināram.  Informēsim, tiklīdz būs precīza informācija par iespējām organizēt šo pasākumu.

**Anita Tašiņa:** *Man radās daži jautājumi un ierosinājumi noteikumu izmaiņām. 1. Piecus gadus vecs jaunzirgs var startēt 2 reizes zemākā līmeņa divu disciplīnu sacensībās, ja tas nepieciešams audzēkņa un zirga izaugsmei, par ko atbildību uzņemas treneris (bez maratona). Jo nav iespēju aizvest tik daudz zirgu vienā reizē uz sacensībam. Kā arī piecus gadus veciem zirgiem būtu labāk, ja pirms tam ar viņu izbrauktu treneris, jo bērns ar jaunu zirgu ne vienmēr tikts galā, ja brauks pirmais. Tas ir tikai 1. līmenis.*

*2. Nomainīt NC kritērijus uz sekojošu- Nacionālā čempiona titulu izcīna tas braucējs, kurš, uzvarot savā kategorijā un klasē Latvijas braucēju konkurencē, manēžas braukšanas testā saņēmis 65 vai mazāk punktus.*

*3. Par gaitām nacionālajā shēmā Nr. Nomainīt diagonālēs paplašinātos rikšus pret vidējiem, jo savādāk sanāk kaut kā neloģiski, ka zemākā līmeņa shēmā, ko brauc pilnīgi iesācēji, tiek prasīta gaita, kas nav paredzēta nākamajā līmenī 1B shēmā.*

**Padomes atbilde (sniegta arī e-pastā autoram)***-* Paldies par iesūtītajiem ieteikumiem. Aicinām nākamajā sekcijas sapulcē, kura parezdēta 2020.gada rudenī, šos ieteikums atkārtoti izskatīt. Norādām, ka veikt izmaiņas spēkā esošajos noteikumos 2020.gadā nav iespējams.

*Ja bērni un jaunie braucēji brauc ar piecus gadus vecu zirgu, vai viņiem punkti skaitīsies savās attiecīgajās kategorijās (piem., bērniem bērnu kategorijā)?*

**Padomes atbilde (sniegta arī e-pastā autoram)** - Bērns vai jaunais braucējs braucot ar piecus gadus vecu zirgu, punktus konkursam "Labākais braucējs" saņem savā kategorijā t.i. bērnu vai jauno braucēju (saskaņā ar šo nolikumu

<http://www.leflatvia.lv/_upload/files/415119/Latvijas_Republikas_labakais_pajugu_braucejs.pdf> ).

**3.3.** Noris darbs pie **LJF Pajūgu braukšanas sekcijas iekšējās kārtības noteikumu** izstrādes.

* Tiek uzņemta kopbilde, kā apliecinājums, ka sēde ir veiksmīgi norisinājusies attālinātā režīmā.

**Padome nolemj:**

1. Apstiprināt LJF Pajūgu braukšanas amatpersonu kvalifikācijas nolikumu.
2. Iesniegt LJF Pajūgu braukšanas amatpersonu kvalifikācijas nolikumu LJF Prezidijā. Pēc nolikuma apstiprināšanas, publicēt nolikumu un pieteikuma anketas.
3. Apmācības un kvalifikācijas iegūšanas seminārs topošajām un esošajām amatpersonām tiks organizēts 2021.gadā.
4. Pajūgu braukšanas sacensību nolikums 2020.gadā drīkst iesniegt trīs nedēļas pirms sacensībām.
5. LR Nacionālais Čempionāts notiks, ja valstī netiks noteikti ierobežojumi pasākumu rīkošanai un, ja LJF pēc 9.jūnija nenoteiks ierobežojumus sacensību rīkošanai. 2020.gadā notiekošajam LR Nacionālajam Čempionātam nepiemērot noteiktos kvalifikācijas kritērijus (LJF pajūgu braukšanas ieskaites sacensību rīkošanas nosacījumu nolikuma 11.punkts). Lēmums attiecas tikai uz 2020.gada sacensību sezonu.
6. Nerīkot LR Nacionālo Čempionātu, ja valstī tiks noteikti ierobežojumi pasākumu rīkošanai un, ja LJF pēc 9.jūnija noteiks ierobežojumus sacensību rīkošanai (attiecībā uz sacensību dienu skaitu vai citus ierobežojošos pasākumus, kas apgrūtina LR Nacionālā Čempionāta organizēšanu).

|  |  |  |
| --- | --- | --- |
| Sēdes vadītājs |  | Agnese Bērziņa |
| Sēdes protokolētājs |  | Zane Caune |

Sēdes beigu laiks 21:10